ΑΝΑΚΟΙΝΩΣΗ

Σύμφωνα με έγγραφο του Υπουργείου Εργασίας και Κοινωνικών Υποθέσεων με ημερομηνία 24-6-2021 και κατόπιν ενεργειών της Διοίκησης του ΚΑΠΗ, εγκρίθηκε η φιλοξενία 70 ηλικιωμένων σε κατασκηνώσεις του κρατικού προγράμματος, 40 στον Σταυρό Θεσσαλονίκης και 30 στην Μεταμόρφωση Χαλκιδικής.

Για την συμμετοχή των μελών του ΚΑΠΗ στις κατασκηνώσεις είναι απαραίτητη ιατρική βεβαίωση στην οποία να αναγράφεται: η κατάσταση υγείας του, ότι δεν πάσχει από μεταδοτικά νοσήματα, ότι η εν γένει κατάσταση της υγείας του επιτρέπει τη συμμετοχή σε κατασκηνωτικό πρόγραμμα και τυχόν λοιπές παρατηρήσεις (φαρμακευτική αγωγή, αλλεργίες κ.λ.π.).

Επιπροσθέτως κατά την προσέλευση στην κατασκήνωση θα πρέπει **ΑΠΑΡΑΙΤΗΤΑ** να προσκομίζουν πιστοποιητικό πλήρους εμβολιασμού για τον covid-19 τουλάχιστον 14 ημερών πριν την προσέλευσή τους ή προσκόμιση αρνητικού αποτελέσματος μοριακού ελέγχου για τον SARS-COV-2 που έχει πραγματοποιηθεί εντός 48 έως 72 ωρών από την προσέλευση, ή αρνητικό αποτέλεσμα ταχείας μεθόδου ανίχνευσης αντιγόνου (rapid test) που έχει πραγματοποιηθεί εντός 24 έως 48 ωρών από την προσέλευση.

Οι ημερομηνίες των κατασκηνωτικών περιόδων θα ανακοινωθούν με νεότερη ανάρτηση.